stanford-oval/wikipedia huggingface dataset:
Britney & Kevin: Chaotic
רקע

"MTV News", הודיעה באפריל 2004, כי ספירס מתכננת סדרת טלוויזיה מציאותית כדי לתעד את החיים שלה מאחורי הקלעים במהלך סבב ההופעות שלה "The Onyx Hotel Tour", המטרה הייתה להרכיב סדרה של שישה שבועות. כל פרק נמכר בכמיליון דולר, "הרבה יותר מרוב כל תוכניות המציאות". ספירס הייתה אמורה לספר ולצלם אותה עם רקדניה ומנהליה.
ב-8 ביוני, ספירס הוציאה הצצה לקליפ "Outrageous", באותו זמן חשפה גם שבזמן צילומי הקליפ היא נפלה ופצעה את ברך שמאל והקליפ בוטל. ספירס נלקחה מיד לבית חולים מקומי בקווינס ועברה ניתוח ארתרוסקופי למחרת. ספירס נאלצה להישאר שישה שבועות לטיפול בברך, ואחריו 8 עד 12 שבועות של שיקום, מה שגרם לביטול כל הופעותיה העתידיות. ומכך גם לדחיית צילום הסדרה והקליפ שבוטל.
בחודש יולי, הודעה ספירס על אירוסיה לרקדן קווין פדרליין, שאותו פגשה שלושה חודשים קודם לכן. כמו כן פדרליין רק סיים באותו תקופה את הקשר שלו עם השחקנית שר ג'קסון, שהייתה בהיריון עם הילד השני שלהם, בכך הסיפור זה היה הנושא של התקשורת סביב ספירס וקווין. הזוג קיימו טקס נישואין ב-18 בספטמבר 2004, אך לא נישאו כחוק עד שלושה שבועות מאוחר יותר ב-6 באוקטובר, עקב עיכוב בהסכם הנישואין של בני הזוג. באוקטובר 2004, הזמרת הודיעה שהיא לוקחת הפסקה מהקריירה בשל הרצון להקים משפחה.
התפתחויות וההצעה

לאחר "מלחמה קשה על ההצעה שקבילה ספירס", ב-5 באפריל 2005, הוכרז כי ספירס חתמה על הסכם עם רשת השידור UPN, שתעלה לאוויר סדרת טלוויזיה המציאות המתעדת את מערכת היחסים שלה עם פדרליין. הסדרה, שאירעה בחמישה פרקים, נחשפה לכרוניקה של מערכת היחסים "מהשלבים המוקדמים ביותר של החיזור שלהם למעורבות שלהם ובסופו של דבר, את הטיול שלהם במעבר". בהצהרה על הסדרה אמרה ספירס: "מהיום שקווין ואני נפגשנו, היו שמועות מתמידות וספקולציות לא מדויקות על חיינו יחד, אני מרגישה שבשנה שעברה, הצהובונים ניהלו את חיי, ואני ממש מתרגשת על הצגת החיים שלי למעריצים שלי על מה שקורה באמת, ולא על כל הסיפורים שנאמרים, שעלו וסופרו על דעתם של עיתונאים בעבר, וכפי שציינתי קודם, אני עומדת להביע את חיי האישיים באמצעות אמנות הזו".
הסדרה נקראה בתחילה "?Britney and Kevin: Can You Handle Our Truth", לאחר מכן הוחלט לשנות לשם "Britney and Kevin: Chaotic", עם "?Can you handle our truth". לדברי ספירס, הסדרה סייעה לבני הזוג להכיר זה את זה יותר טוב ולעומק, ואמרה: "לא ידעתי את זה היטב, וכשהוצאתי את המצלמה זה גרם לי להרגיש טוב יותר, זה היה ממש מוזר כי היה סוג של מתח בהתחלה, היינו כל כך עצבניים ביחד, ואני באמת ביישנית, וכשהמצלמה ביד שלי זה גרם לי להרגיש יותר בוטה וחשופה".
מועמדויות

"Britney & Kevin: Chaotic" קיבל מועמדות לפרס "הצגת בחירה טלוויזינית: מציאותי", ואילו ספירס הייתה מועמדת לפרס "אישיות טלוויזינית: ממין נקבה", וקיוון פדרליין היה מועמד לפרס "הבחירה טלוויזיה", וכוכב הריאלטי הזכר". אך הם לא זכו בשום פרס.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 5 | 5 | 17 במאי 2005 | 14 ביוני 2005 |
סקירת הסדרה > עונה ראשונה

| מס' בסדרה | מס' בעונה | שם הפרק | בימוי | תסריט | תאריך שידור מקורי | רייטינג |
| --- | --- | --- | --- | --- | --- | --- |
| 1 | 1 | אתה יכול להתמודד עם האמת שלי? | אנטוני צוקר | - | 17 במאי 2005 | 3.7 |
ספירס מנסה לתפעל את המציאות לצילום החיים שלה במצלמה, מדי פעם מתמקדת על אנשים אחרים, אבל בעיקר שומרת על עדשת צילום על עצמה. ספירס מתעניינת ושואלת את האנשים סביבה על דעותיהם על סקס, אהבה ונישואין בעוד בלונדון בסיור. פדרליין חושף את האהבה החדש שלו לספירס.
| 2 | 2 | מי אמר משהו על אהבה? | אנטוני צוקר | - | 24 במאי 2005 | 3.0 |
ספירס תופסת את הרגעים המיוחדים הראשונים של מערכת היחסים שלה עם פדרליין. כמו כן, היא חווה עצבים על הפעם הראשונה שפדרליין צופה בה להופיע על הבמה.
| 3 | 3 | מפחד לאהוב אותך | אנטוני צוקר | - | 31 במאי 2005 | 2.5 |
היחסים של ספירס ופדרליין מתקדמת עד לנקודה שבה ספירס מגלה כי היא אוהבת אותו. עם זאת, לאחר פדרליין נכשל להגיב באותו מצב, ספירס נסגרת קצת על מבחינה רגשית ומגלה למצלמה את הסודות.
| 4 | 4 | הקסם קורה | אנטוני צוקר | - | 7 ביוני 2005 | 2.1 |
אחרי יום בפריז, ספירס מבין כי פדרליין הוא "אחד" בשבילה, אז היא מציעה הצעה. פדרליין אומר להצעה לא ולאחר מכן מבקש ממנה להתחתן איתו.
| 5 | 5 | רעלה של סודיות | אנטוני צוקר | - | 14 ביוני 2005 | 2.5 |
ספירס ומשפחתו של פדרליין וחברים מגיעים למה שהם חשבו שהוא מסיבת אירוסין, כדי לגלות שהם באמת הולכים להשתתף בחתונה שלהם.
Britney & Kevin: Chaotic... the DVD & More

Britney & Kevin: Chaotic... the DVD & More (בעברית: בריטני & קווין: כאוטי... הווידאו & עוד) הוא אלבום וידאו על סדרה תיעודית של זמרת הפופ האמריקאית, בריטני ספירס. האלבום יצא לאור ב-27 בספטמבר 2005, על ידי חברת התקליטים ג'ייב רקורדס. הידאו מכיל את הסדרה בת חמישה פרקים, כמו כן גם קטעים אשר לא שודרו וקליפים לסינגלים "Do Somethin'" ו-"Someday (I Will Understand)". בנוסף הווידאו מכיל גלריית תמונות מהחתונה של ספירס ומיני-אלבום.
במקביל לצאת אלבום הווידאו הוציאה ספירס גם מיני-אלבום נפרד שנושא את שמו של הסרט "Britney & Kevin: Chaotic".
המוזיאון הארכאולוגי של האטיי

| --- | --- |
חצר המוזיאון, הכוללת תצוגה של כותרות קורינתיות של עמודים
חצר המוזיאון, הכוללת תצוגה של כותרות קורינתיות של עמודים
 מידע כללי
 סוג:  מוזיאון לארכאולוגיה
 מיקום:  אנטקיה 
 מדינה:  טורקיה 
 הקמה ובנייה
 תקופת הבנייה:  ? – 23 ביולי 1948
 תאריך פתיחה רשמי:  23 ביולי 1948 
 
 קואורדינטות:  36°12′07″N 36°09′36″E﻿ / ﻿36.20194444°N 36.16°E﻿ / 36.20194444; 36.16
 אתר המוזיאון
  (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורהמוזיאון הארכאולוגי של האטיי(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורהמוזיאון הארכאולוגי של האטיי
 
פסיפס של אוקיינוס ואשתו טתיס.
פסלו של ירים-לים מלך אללח'
המוזיאון הארכאולוגי של האטיי (בטורקית: Hatay Arkeoloji Müzesi) הוא מוזיאון לארכאולוגיה השוכן בעיר אנטקיה, עיר הבירה של חבל האטיי שבטורקיה. המוזיאון ידוע באוסף הפסיפס הגדול של ממצאים מהתקופות הרומית והביזנטית.
היסטוריה

בניית המוזיאון החלה בשנת 1934 בהמלצתו של הארכאולוג הצרפתי קלוד פרוסט (Claude Prost), שהיה מפקח מחלקת העתיקות במחוז אלכסנדרטה מטעם שלטונות המנדט הצרפתי בסוריה. בניית המבנה הסתיימה בשנת 1938, והמוזיאון עבר לידי הטורקים בשנת 1939 עם סיפוח החבל האוטונומי (מדינת האטיי). המוזיאון נפתח לציבור ב-1948 ובהמשך עבר שיפוצים והרחבה ונפתח מחדש ב-1975.
בשנת 1999 קיבלה הארכאולוגית הגרמניה יוטה מיישנר (Jutta Meischner) היתר לחקור ולפרסם את הפסלים היוונים הרומים מאוספי המוזיאון. בשנת 2012 חלק מאוסף המוזיאון עבר דיגיטציה במסגרת המאמץ להגביר את הביקורים במוזיאון.
בשנת 2011 החלה בנייתו של בניין חדש למוזיאון שיוחד לאוסף פסיפסים. הבניין נפתח לציבור בשנת 2014.
באפריל 2015 פורסם שהרשויות בטורקיה פתחו בחקירה כשהתגלה שלפחות 10 פסיפסים מהמאה ה-2, חלקם מהידועים, עברו תהליך של שיקום שפגע בהם ועיוות אותם. הפסיפסים שניזוקו כללו סצנות כמו עקדת יצחק, נרקיסוס ועוד. לטענת המשקמים חלק מהשחזורים נעשו עוד בשנות ה-30 של המאה ה-20 על ידי משקמים צרפתיים בשיטות שאינן נהוגות עוד.
אוסף המוזיאון

אוסף המוזיאון כולל מעל 35,000 פריטים. הוא כולל אוסף גדול של פסיפסים מהתקופה הרומית מהמאות ה-1 ועד ה-5 לספירה. מקור הפסיפסים באתרים של דפני (אנ') בעמק האורונטס, סלאוקיה פייריה, אנטיוכיה וטרסוס. שלוש הערים הראשונות הן ערים עתיקות בחבל האטיי. הפסיפסים כוללים דמויות מהמיתולוגיה היוונית והרומית, המפורסמות שבהן הן: אל היין דיוניסוס, אורפאוס ואריאדנה. רוב השילוט באגף הוא בטורקית וגם באנגלית. חלק האגף שנפתח במבנה גודלו 400 מטר מרובע, כשכל תצוגת הפסיפסים תושלם, גודלו יהיה 3,400 מטר מרובע של תצוגה שתהיה הגדולה בעולם.
בנוסף כולל המוזיאון אוסף של כותרות עמודים, מזבחות, תמונות פולחן, תבליטים, פרסקאות ופסלים מהתקופה החתית ועד התקופה הרומית. מקורם בחפירות ארכאולוגיות באתרים ארכאולוגים ותלים בעמק אמוק שבו שוכנת העיר. התצוגה במוזיאון מסודרת לפי מקור הממצאים באתרים צ'טלהויוק, תל טאיינאט, אללח', דפני שבעמק האורונטס, אל-מינה (Al-Mina) שבשפך האורונטס ואתרים נוספים. כמו כן כולל האוסף ממצאים מהאזור המקיף את העיר אנטקיה. חלק מהממצאים מקורם בחפירות של המכון האוריינטלי של אוניברסיטת שיקגו שחפרו באזור בין השנים 1938-1933, וחלק אחר מקורו בחפירות של ליאונרד וולי שחפר באללח' ובאל-מינה.
אוסף המוזיאון כולל גם פריטים המשקפים את התרבות והאמנות של האזור, מהתקופה הפלאוליתית ועד היום. האוסף הזה מוצג בגומחות בקיר. בצידו השני של הקירתיבות בהם מוצגים מטבעות לפי סדר כרונולוגי. בגן המוזיאון מוצגים סרקופגים מהתקופה הרומית, אבני בניין וקנקנים.
הערות שוליים

↑  Antakya Archaeological Museum באתר TransAnatolie Tour
↑  Antakya’s mosaics join the virtual world
↑  New Hatay museum unveils original mosaics
↑  Antakya Archeology Museum באתר Turkey Travel Planner
↑  Roman mosaics damaged during botched restoration, Turkish officials say באתר הגארדיאן, 25 באפריל 2015
↑  Hatay Archaeology Museum בפורטל התיירות של טורקיה
↑  Hatay museum set to take title of world's largest mosaic collection
| --- | --- |
בקרת זהויות :  NLI: 987007605546105171  GND: 2124789-4  LCCN: n94025425  VIAF: 129697021   WorldCat (עם VIAF): 129697021
אגא חאן החמישי

רחים אגא חאן (בפרסית: رحیم آقا خان; שמו המלא ותאריו: הנסיך רחים אל-חוסייני אגא חאן; נולד 12 באוקטובר 1971), הידוע בציבור הרחב בתואר אגא חאן החמישי הוא האימאם ה-50 של זרם הניזאריה באסלאם השיעי-אסמאעילי, ועל פי המסורת הוא צאצא ישיר של הנביא מוחמד. רחים הוא השני מבין ארבעת ילדיו של אגא חאן הרביעי, וירש את תפקידו של אביו, שמת בפברואר 2025.
רקע והשכלה

רחים אגא חאן נולד ב-12 באוקטובר 1971 בז'נבה שבשווייץ, והוא הבן הבכור – השני מבין שלושת הילדים שנולדו לאביו מאשתו הראשונה הנסיכה סלימה אגא חאן (אנ').
רחים התחנך בארצות הברית, סיים את השכלתו התיכונית באקדמיית פיליפס (אנ') באנדובר (אנ') שבמסצ'וסטס (1990), והמשיך לתואר ראשון בספרות השוואתית באוניברסיטת בראון. הוא קיבל את התואר ב-1995, ובשנת 2006 השלים לימודי תואר שני בניהול ומנהל בבית הספר למנהל עסקים IESE (אנ') בברצלונה שבספרד.
קריירה

עוד בהיותו נסיך, רחים היה מעורב באופן פעיל בהנהלת רשת הפיתוח של אגא חאן (אנ') (AKDN) שייסד אביו, ובפרויקטים בתחומים רבים שמנהלת הרשת, והחל משנת 2020 הוא עמד בראש ועדת הסביבה והאקלים של AKDN.
קבלת תפקיד האימאם הניזארי

לאחר מותו של האגא חאן הרביעי, ב-4 בפברואר 2025 מונה הנסיך רחים לאגא חאן החמישי ולאימאם היורש ה-50 של האסמאעיליה, כפי שנקבע בצוואת אביו. השבעתו הרשמית תיערך ב-11 בפברואר 2025.
תארים ואותות כבוד

התארים "נסיך" ו"נסיכה" משמשים את האגא חאנים וילדיהם מתוקף מוצאם ממלך פרס פתח עלי שאה קאג'אר. התואר הוכר רשמית על ידי ממשלת בריטניה בשנת 1938.
תארים ואותות כבוד > אותות ועיטורים

נישאן-א-פקיסטן (אנ') – אות הכבוד האזרחי, שהוא האות הגבוה ביותר בפקיסטן (7 יוני 2024).
חיים אישיים

הנסיך רחים התחתן עם קנדרה אירין ספירס (אנ') ב-31 באוגוסט 2013 בז'נבה ולהם שני ילדים: הנסיך אירפן (Irfan; יליד 11 באפריל 2015) והנסיך סינאן (Sinan; יליד 2 בינואר 2017).
בפברואר 2022 הם התגרשו.
ראו גם

מדיה וקבצים בנושא  בוויקישיתוף
הערות שוליים

↑  Improving the quality of life, Aga Khan Development Network (באנגלית)
↑  A. Reporter, AKDN, Prince William to launch environmental prize, DAWN.COM, ‏2020-10-09 (באנגלית)
↑  Henley, Jon (2025-02-05). "Rahim al-Hussaini named as fifth Aga Khan after death of father". The Guardian (באנגלית בריטית). ISSN 0261-3077. נבדק ב-2025-02-09.
↑  Aga Khan IV Age, Died, Net Worth, Education, Successor, Children, Family and Latest News » The Educationist Hub, www.theeducationisthub.com, ‏2025-02-05 (באנגלית אמריקאית)
1 2  Lusa, Rahim Aga Khan é o novo líder da comunidade ismailita, PÚBLICO, ‏2025-02-05 (בפורטוגזית)
↑  S. W. I. swissinfo.ch, El príncipe Rahim Aga Khan V nombrado el 50º líder espiritual de los ismaelitas, SWI swissinfo.ch, ‏2025-02-05 (ב־European Spanish)
↑  AKDN Partners with Prince William to Launch Earthshot Prize, TOLOnews (באנגלית)
↑  New Aga Khan Medical Centre Helps Strengthen Pakistan’s Health System, PAMIR TIMES, ‏2016-05-24 (באנגלית)
↑  Prince Rahim and Portuguese President meet in Lisbon | Tajikistan News ASIA-Plus, asiaplustj.info (באנגלית)
↑  New Aga Khan named as Prince Rahim Al-Hussaini, www.bbc.com, ‏2025-02-05 (באנגלית)
↑  Ismaili Muslims bid goodbye to late Aga Khan, France 24, ‏2025-02-08 (באנגלית)
↑  Prince Rahim Aga Khan conferred with 'Nishan-i-Pakistan' award, Dunya News, ‏2024-06-07 (באנגלית)
↑  The wedding of Prince Rahim and Miss Kendra Salwa Spears, The.Ismaili, ‏2013-08-31 (באנגלית)
↑  the.ismaili, the.ismaili
↑  the.ismaili, the.ismaili
↑  Rahim Aga Khan, Who Divorced Model Kendra Spears, Will Lead Millions Of Ismaili Muslims, Times Now, ‏2025-02-05 (באנגלית)
לורל והארדי

| --- | --- |

לורל והארדי, בתצלום פרסומי לקידום סרטם "The Flying Deuces" ‏(1939)
 http://www.laurel-and-hardy.com
לורל והארדי (באנגלית: Laurel and Hardy) היו צמד שחקני קולנוע קומיקאים, סטן לורל ואוליבר הארדי הידועים בישראל בכינוי השמן והרזה (כמו זוג הבדרנים המאוחר יותר אבוט וקוסטלו).
סטן לורל / הרזה

סטן לורל נולד באנגליה בשם ארתור סטנלי ג'פרסון ב-16 ביוני 1890. את הופעת הבכורה על הבמה עשה בגיל 16, ב-Britannia Panopticon בגלאזגו. בהמשך, הצטרף לורל לקבוצת השחקנים של Fred Karno's ואף שיחק לעיתים כמחליפו של צ'ארלי צ'פלין. בשנת 1910 היגר לורל לארצות הברית לאחר מסע הופעות שעשה יחד עם קבוצת השחקנים. ב-1917 השתתף לראשונה בסרט "משוגעים במאי" (Nuts in May).
נפטר ב-23 בפברואר 1965.
אוליבר הארדי / השמן

אוליבר (אולי) הארדי נולד בארצות הברית ב-18 בינואר 1892. הוא התחיל את הקריירה הקולנועית כמקרין. ב-1914 השתתף לראשונה בסרט  (Outwitting Dad). הארדי שיחק ביותר מ-250 סרטים אילמים.
נפטר ב-7 באוגוסט 1957.
לורל והארדי

עבודתם המשותפת התבססה על הניגוד שבין דמות האדם השמן, המנסה להיות המוביל לבין דמות האדם הרזה שאינו בטוח בעצמו.
בנוסף, שתי הדמויות שיחקו בילדותיות מוקצנת ונקלעו לסדרת מצבים מביכים.
לורל והארדי > השנים עם האל רוץ'

המפגש הראשון של שני הקומיקאים התרחש בסרט "כלב בר-מזל" (A Lucky Dog). בהמשך הם הופיעו במספר סרטים נוספים אך הסרט הרשמי שלהם כזוג היה The Second Hundred Years (יוני 1927).
מאותו סרט הם עבדו כזוג בסדרה ארוכה של סרטונים קצרים ובכמה סרטים באורך מלא, בסך הכול 106 סרטים. הם כיכבו בכמה סרטונים פופולריים, עוד לפני סרטם הראשון באורך מלא Pardon Us ב-1931. כאשר הופיע רוץ', צמצם הצמד את כמות הסרטונים הקצרים והתמקד בעיקר בהפקת סרטים באורך מלא. הסרטון "תיבת המוזיקה" (1932) זכה בפרס האוסקר בקטגוריית "סרטון הפעולה בצילום חי". הם צילמו את הסרטון הקצר האחרון שלהם ב-1935.
סרטיהם הבאים של הצמד היו עליזי סקוטלנד ב-1935, "נערה בוהמית" ב-1936, "אי שם במערב" (Way Out West) ב-1937, Swiss Miss ב-1938 ו-Block-heads (סרטים אלה הופקו על ידי רוץ' והופצו על ידי מטרו גולדווין מאייר). הסרט "אי שם במערב" (Way Out West) כולל את השיר המפורסם "שביל האורן הבודד" ("The Trail of the Lonesome Pine") בביצועם של לורל והארדי, ביחד עם בוקרים זמרים. השיר הופץ כסינגל ב-1975 והגיע למקום השני במצעד הבריטי.
לורל והארדי > המעבר לסרט המדבר

בעוד רוב שחקני הסרט האילם הצליחו פחות בעידן הסרט המדבר, לורל והארדי ביצעו מעבר מוצלח. המבטא האנגלי של לורל והאמריקאי-הדרומי של הארדי, כמו גם יכולת השירה של האחרון, הוסיפו ממד נוסף לדמויות שלהם. הזוג הוכיח יכולת לבצע דיאלוגים וקולות מצחיקים.
לורל והארדי > סגנון קומי notable routines

ההומור של הצמד היה בדרך כלל סְלֶפְּסְטִיק בטבעו, הדמות של לורל הייתה הדומיננטית למרות שהארדי חשב תמיד שידו על העליונה.
בכמה מהמקרים גבולות הקומדיה סטו לכיוון הסוריאליסטי. לדוגמה, לורל על ידי הקשה באצבעותיו גורם ללהבה להידלק על קצה הבוהן כמו במצית, הארדי (השמן) מנסה לחקות, לאחר הרבה ניסיונות הוא מצליח אך הוא מופתע לגלות שהאש שורפת את קצה הבוהן והוא צועק מכאב ומייד נושף ומכבה את הלהבה.
סצנה ("קטע") שכיחה הייתה "קרב" מול יריב. הקטע היה מתחיל כאשר הזוג היה פוגע בדבר ערך של היריב כאשר הוא לא מוכן. היריב ממתין רגוע שיסיימו ואז בצורה רגועה הורס להם דבר ערך, וחוזר חלילה עד שהעניין מתגבר לידי אורגיה ונדליסטית של הרס.
לאורך הקריירה הכוח המניע היה לורל, הוא כתב הרבה "קטעים" קומיים ותסריטים, ומדי פעם (לפעמים בצורה אנונימית) הפיק את הסרטים.
לורל והארדי > סדרת אנימציה

בשנות השישים של המאה העשרים יצרו אולפני האנה ברברה סדרה מצוירת המבוססת על צמד הקומיקאים. למרות שמבין השניים, סטן לורל עדיין היה חי בתקופה הזאת, דיבבו את הקולות שלהם שחקני קול. הסדרה שודרה בשנות התשעים בישראל בטלוויזיה החינוכית באנגלית, ובערוץ הילדים בדיבוב עברי. יהויכין פרידלנדר דיבב את לורל וניקו בר - את הארדי.
ראו גם

השמן והרזה (סרט)
הערות שוליים

↑  השיר בארכיון המצעד
| --- | --- |
בקרת זהויות :  GND: 10306608-1  ICCU: DDSV227139  ISNI: 0000 0001 2114 0270  LCCN: no98047227  MusicBrainz: 4a8ae4fd-ad6f-4912-851f-093f12ee3572  VIAF: 158392558   WorldCat (עם VIAF): 158392558 
לורל והארדי - תמונה משנת 1942
אברהם פלסנר

| --- | --- |

 לידה:  13 בפברואר 1900 לודז', האימפריה הרוסית 
 פטירה:  18 באפריל 1961 (בגיל 61) מוסקבה, ברה"מ 
 שם לידה:  Абрам Иезекиилович Плеснер 
 ענף מדעי:  אנליזה פונקציונלית, תורת הפונקציות 
 מקום לימודים:  אוניברסיטת גטינגן (1921)  אוניברסיטת גיסן (1921)  אוניברסיטת פרידריך וילהלם (1922) 
 מנחה לדוקטורט:  לאיוש שלזינגר, בפסקה זו רשומה אחת נוספת שטרם תורגמה 
 מוסדות:  מכון סטקלוב למתמטיקה (1932–1949)  אוניברסיטת מרבורג (1923–1928)  אוניברסיטת מוסקבה (1939–1949)  אוניברסיטת גיסן (1928–1930) 
 תלמידי דוקטורט:  ולדימיר אברמוביץ' רוחלין, Georgiy Akimovich Sukhomlinov 
 
אברהם פלסנר (ברוסית: Абрам Иезекиилович Плеснер;‏ 1 בפברואר 1900 – 18 באפריל 1961) היה מתמטיקאי יהודי-סובייטי.
פלסנר נולד ב-13 בפברואר 1900, למשפחה יהודית בלודז' (אז בתחומי האימפריה הרוסית, היום בפולין). הוא למד בבית ספר תיכון שבו שפות ההוראה היו: ברוסית, גרמנית ופולנית. לאחר סיום לימודיו התיכוניים למד באוניברסיטת גיסן, שם למד אצל לודוויג שלזינגר ופרידריך אנגל. הוא גם למד באוניברסיטת גטינגן ובברלין. בשנת 1922 הוא סיים לימודי דוקטורט באוניברסיטת גיסן. יחד עם המתמטיקאי הגרמני קורט הנסל הוא ערך את אוסף עבודותיו של לאופולד קרונקר.
לאחר סיום לימודי דוקטורט פלסנר עבד במרבורג שם פרסם מאמר ובו ניסח את מה שמכונה "משפט פלסנר" (Plessner's theorem). המשפט עוסק בהתנהגות פונקציות מרומורפיות בגבול האליפסה.
פלסנר הגיש את ההביליטציה שלו, שהיא דרגת פוסט-דוקטורט הדרושה לקבלת משרת הוראה באוניברסיטה גרמנית, לפקולטה באוניברסיטת גיסן. עבודתו נדחתה כיוון שהיה אזרח פולני. לאחר שלא התקבל לעבודה באוניברסיטת גיסן הוא עבר למוסקבה והצטרף לקבוצת המחקר של ניקולאי ניקולאביץ' לוזין באוניברסיטת מוסקבה. אף על פי שעזב את גרמניה לפני שחוקק חוק ההסמכה ב-1933, יש חוקרים הרואים בו מהגר יהודי מגרמניה הנאצית; התפתחותו המקצועית נפגעה מאנטישמיות והוא לא הצליח לחזור לגרמניה, בניגוד למהגרים לא-יהודים מוקדמים כמו אברהרד הופ ווילהלם מאייר. חוקר אחד כתב כי במקרה של פלסנר "דאגה ביחס להיעדר אזרחות גרמנית היה מסווה ליחס אנטישמי".
ב-1939 הוא הפך לפרופסור באוניברסיטת מוסקבה. הוא גם מילא תפקיד במכון המתמטי של האקדמיה למדעים של ברית המועצות. ב-1949 הוא פוטר משני התפקידים במהלך המאבק נגד קוסמופוליטיות.
חוקרים רואים בפלסנר מייסד אסכולת מוסקבה של ניתוח פונקציונלי. בשנות חייו האחרונות התמודד עם בעיות כלכליות ובריאותיות. הוא נפטר ב-18 באפריל 1961 במוסקבה.
הערות שוליים

↑  Plessner Theorem. Encyclopedia of Mathematics
↑  Siegmund-Schultze, Reinhard (2009). Mathematicians Fleeing from Nazi Germany: Individual Fates and Global Impact. Princeton University Press. p. 8. ISBN 978-0-691-12593-0.
↑  Pinl, Max; Furtmüller, Lux (1973). "Mathematicians under Hitler". The Leo Baeck Institute Year Book. 18 (1). doi:10.1093/leobaeck/20.1.370.
ויליאם אוטרד

| --- | --- |

ציור של אוטרד
 לידה:  5 במרץ 1574 אטון, אנגליה
 פטירה:  30 ביוני 1660  (בגיל 86) אלברי, אנגליה
 מדינה:  אנגליה
 מקום קבורה:  Old St Peter and St Paul's Church, Albury 
 מקום מגורים:  אלברי
 ידוע בשל:  פיתוח סרגל החישוב, המצאת הסימן X לכפל
 השכלה:  איטון קולג'  קינגס קולג' (1600) 
 מקצוע:  מתמטיקאי, מורה
 מעסיק:  אוניברסיטת קיימברידג' 
 תפקיד:  ויקאר (1604–1610)  parson (1610–1660) 
 השקפה דתית:  אנגליקני
 
סרגל חישוב
ויליאם אוטרד (באנגלית: William Oughtred;‏ 5 במרץ 1574 - 30 ביוני 1660) היה נזיר ומתמטיקאי אנגלי, שידוע בעיקר בזכות המצאת הסימן × לכפל והמצאת סרגל חישוב.
ביוגרפיה

ויליאם נולד בעיר אטון שבדרום מזרח אנגליה ב-5 במרץ 1574. הוא למד באיטון קולג' ובקינגס קולג' באוניברסיטת קיימברידג'. הוא למד מתמטיקה וקיבל את התואר הראשון בשנת 1596, את התואר השני ב-1600 והוסמך לכמורה אנגליקנית ב-1603. בשנת 1603 עזב את אוניברסיטת קיימברידג'. הוא השתקע באלברי בשנת 1610 לאחר שהתמנה לרקטור באוניברסיטה בעיר. הוא נשאר לגור בעיר עד יום מותו. בשנת 1628 תומאס הווארד מארנדל מינה את ויליאם ללמד את בנו מתמטיקה. הוא לימד מתמטיקה באוניברסיטה בחינם, דבר שמשך אליו כמה מהמוחות המבריקים של אנגליה שלאחר מספר שנים יהיו מתמטיקאים מובילים. הוא נפטר באלברי ב-30 ביוני 1660.
עבודות > ספרים

בשנת 1631 הוא פרסם את הספר "המפתח למתמטיקה" (בלטינית "Clavis Mathematicae"). הספר נהפך לקלאסיקה ושימש להוראת מתמטיקה זמן רב ואף נדפס במספר מהדורות.
בשנת 1632 הוא פרסם את הספר "עיגולים בעלי פרופורציה ומד אופק (Circles of Proportion and the Horizontal Instrument).
בשנת 1657 הוא פרסם את הספר "טריגונומטריה וקוסינוס סינס" (Trigonometria with Canones sinuum).
עבודות > המצאות

בשנת 1620 הוא שכלל גרסה מוקדמת של סרגל החישוב לגרסה דומה למה שאנו מכירים כיום. ההבדל העיקרי בין הסרגל שלו לסרגל המשמש כיום הוא שהסרגל שלו היה מעגלי בזמן שהסרגל של היום ליניארי.
עבודות > סימנים

ויליאם יצר את הקיצורים "tan", "cos", "sin". את הסימן × לסימון כפל המציא בשנת 1631.
הערות שוליים

↑  Edward Wedlake Brayley; John Britton (1841). A topographical history of Surrey, by E.W. Brayley assisted by J. Britton and E.W. Brayley, jun. The geological section by G. Mantell. p. 161.
| --- | --- |
בקרת זהויות :  NLI: 987007279344105171  PLWABN: 9814574466805606  BIBSYS: 3113048  CiNii: DA16763635  GND: 100811159  ICCU: BVEV058704  ISNI: 0000 0000 6136 2866  LCCN: n84160093  NKC: ola2012734508  NLK: KAC201737455  NSK: 000228861  NTA: 070068216  RERO: 02-A003662337  SNAC: w61z4qwn  SUDOC: 114571651  VcBA: 495/219722  VIAF: 32350238   WorldCat (עם VIAF): 32350238
ז'אק הלברונר

| --- | --- |

 לידה:  21 בספטמבר 1873 הרובע התשיעי של פריז, צרפת 
 פטירה:  23 בנובמבר 1943 (בגיל 70) אושוויץ, גרמניה הנאצית 
 מדינה:  צרפת 
 השכלה:  בית הספר החופשי למדעים פוליטיים 
 תפקיד:  נשיא (1940–1943)  Government commissioner 
 השקפה דתית:  יהדות 
 פרסים והוקרה:  מפקד בלגיון הכבוד  צלב המלחמה 1914–1918 
 
ז'אק הלברונר (בצרפתית: Jacques Helbronner;‏ 21 בספטמבר 1873, פריז, צרפת – 23 בנובמבר 1943, אושוויץ) היה יהודי צרפתי ששימש נשיא הקונסיסטוריה המרכזית של יהודי צרפת (מוסד המנהל את הדת היהודית בצרפת) בשנים 1940–1943. בנוסף היה משפטן צרפתי, עובד ציבור, יועץ מדיני ופקיד.
במהלך מלחמת העולם השנייה כאשר נכבשו חלקים נרחבים משטחה של צרפת נכבש גם האזור עליו שלט כנשיא, הוא נתפס על ידי הנאצים וגורש למחנה הריכוז אושוויץ, שם נרצח בתא הגזים של הנאצים, ב-1943.
ראשית חייו

הלברונר נולד ב-21 בספטמבר 1873. אביו, הוראס הלברונר, היה עורך דין. אמו, הרנס סנט פול, הייתה עקרת בית.
הלברונר שירת בצבא הצרפתי משנת 1894 ועד שנת 1895. הוא סיים את לימודיו במדעי המדינה בצרפת, לאחר מכן קיבל גם דוקטורט במשפטים.
היה עורך דין בבית המשפט לערעורים של פריז מ-1895 עד 1898. לאחר מכן עבד בתור עובד ציבור, ויועץ המדינה לשעבר.
חייו עד השואה

בראשית המאה חיו בצרפת 90,000 יהודים. לאחר מלחמת העולם הראשונה והתמוטטות האימפריה העות'מאנית הגיעו לצרפת גלים גדולים של מהגרים יהודים מהים התיכון. גל מהגרים נוסף הגיע ממרכז אירופה לאחר עלייתו של היטלר לשלטון ב-1933, וב-1935 הגיע מספרם ל-260,000.
היהודים הזרים נתפסו כמקור לצרות בעיני הלברונר וכבר ביוני 1933 הכריז הלברונר שאז עבד בתור יועץ מדינאי: "צרפת... יש לה מובטלים משלה, ולא כל הפליטים היהודים מגרמניה ראויים להישאר כאן. ... 7, 8, או אולי 10,000 היהודים שיבואו לצרפת, האם באמת מענייננו להשאירם כאן?". עמדתו גרמה לכך שהחל משנת 1934 פסקה העזרה לפליטים. הלברונר המשיך כך גם בשנים הבאות וב-1936 הביע צער על הליברליות של צרפת וכינה את הפליטים היהודים "ערב־רב, פסולת החברה, האלמנטים שלא יכלו להביא כל תועלת לארצם שלהם". כבר אז ניתן היה לראות את שנאתו של הלברונר ליהודים הפליטים שאינם תושבי צרפת.